Jegyzőkönyv  

Készült: 2014. július 15-én az Önkormányzati Hivatal tanácstermében a Képviselő-testület nyilvános ülésén.

Jelen vannak:  Németh László polgármester



 Varga Attila alpolgármester



 Milon László



 Boskóné Dr Tabányi Annamária aljegyző

Németh László polgármester: Köszönti a megjelenteket, megállapítja, hogy a képviselő-testület határozatképes, mert 5 főből 3 fő megjelent. Megnyitja az ülést 8 órakor.

Javaslatot tesz az ülés napirendjére az alábbiak szerint:
Napirend:

1.
Az önkormányzat vagyonáról és a vagyongazdálkodás szabályairól szóló 7/2013.   

       (VI.28.) önkormányzati rendeletének módosítása 

Előadó:aljegyző

2.  A nem közművel összegyűjtött háztartási szennyvíz begyűjtése szolgáltatás végzésére 
      vonatkozó pályázati felhívás elfogadása
      Előadó:aljegyző

3.   FKDM Többcélú kistérségi Társulás beszámolója a 2013. évi tevékenységről

      Előadó: polgármester

4.   Falunapi teendők megbeszélése

       Előadó:polgármester
5.    Egyéb ügyek

       Előadó:polgármester

A Képviselő-testület az ismertetett napirendet 3 igen szavazattal elfogadta és az alábbi határozatot hozta:

Kunpeszér Község Önkormányzat Képviselő-testületének
74/2014.(VII.15.) határozata
Napirend elfogadása

Kunpeszér Község Önkormányzat Képviselő-testülete 2014. július 15. napján megtartott ülésének napirendjét a következők szerint határozza meg:

1.
Az önkormányzat vagyonáról és a vagyongazdálkodás szabályairól szóló 7/2013.   

       (VI.28.) önkormányzati rendeletének módosítása 

Előadó:polgármester

2.  A nem közművel összegyűjtött háztartási szennyvíz begyűjtése szolgáltatás végzésére 
      vonatkozó pályázati felhívás elfogadása
      Előadó:aljegyző

3.   FKDM Többcélú kistérségi Társulás beszámolója a 2013. évi tevékenységről

      Előadó: polgármester

4.   Falunapi teendők megbeszélése

       Előadó:polgármester
5.    Egyéb ügyek

       Előadó:polgármester
I.Napirendi pont tárgyalása

Az önkormányzat vagyonáról és a vagyongazdálkodás szabályairól szóló 7/2013.  (VI.28.) önkormányzati rendelet módosítása 
Előadó:polgármester
(Írásos előterjesztés a jkv. 1. melléklete)
Németh László polgármester  elmondja, hogy a Képviselő-testület a 2013. június 25-én tartott ülésén alkotta meg a nemzeti vagyonról szóló 2011. évi CXCVI. törvény (a továbbiakban: Nvtv.) felhatalmazása alapján az önkormányzat vagyonáról és a vagyongazdálkodás szabályairól szóló 7/2013. (VI.28.)     önkormányzati rendeletét (a továbbiakban: rendelet). 
A rendelet 9. § szabályozása szerint: 
„A vagyonkezelői jog ellenértékének kiszámításához a vagyoni értékű jogok értékének kiszámításának törvényben leírt szabályait kell alkalmazni.”  
A Bács-Kiskun Megyei Kormányhivatal jelzése alapján szükséges a vagyonkezelői jog átadásának részletesebb, ellenértékre is vonatkozó szabályozása.

Rendeletünkben szükséges az önkormányzati vagyon ingyenes átadásának szabályozása is.

Ennek alapján rendeletünk a 10/A §-al egészülne ki. Részletesen ismerteti az írásos előterjesztésben foglaltakat. Javasolja a rendelet tervezetnek megfelelő módosítását!

A Képviselő-testület 3 igen szavazat, ellenszavazat és tartózkodás nélkül az alábbi rendeletet alkotta:

Kunpeszér Községi Önkormányzat Képviselő – testületének

9/2014. (VII.18.) önkormányzati rendelete

az önkormányzat vagyonáról és a vagyongazdálkodás szabályairól szóló

7/2013. (VI.28.) önkormányzati rendelet módosításáról
(rendelet a jkv. 2. melléklete)
II.Napirendi pont tárgyalása

A nem közművel összegyűjtött háztartási szennyvíz begyűjtése szolgáltatás végzésére vonatkozó pályázati felhívás elfogadása
Előadó:aljegyző

 (Írásos előterjesztés a jkv. 3. melléklete)
Boskóné Dr. Tabányi Annamária aljegyző elmondja, hogy a Bácsvíz Zrt. 2014. szeptember 15-ével felmondta  a közszolgáltatási szerződést, így új szolgáltató kiválasztása szükséges. Javasolja pályázati felhívás megküldését legalább 3 vállalkozás részére. Ennek megfelelően javasolja a határozat tervezet és a pályázati felhívás elfogadását.
A Képviselő-testület 3 igen szavazattal az alábbi határozatot hozta:

Kunpeszér Község Önkormányzat Képviselő-testületének
75/2014.(VII.15.) határozata
A nem közművel összegyűjtött háztartási szennyvíz begyűjtése szolgáltatás végzésére vonatkozó pályázati felhívás elfogadása

Határozat

1. Kunpeszér Község Önkormányzatának Képviselő-testülete a „Pályázati felhívás a nem közművel összegyűjtött háztartási szennyvíz begyűjtésére vonatkozó szolgáltatás elvégzésére” készített írásos polgármesteri előterjesztést megtárgyalta és az alábbi döntést hozza:
2. Kunpeszér Község Önkormányzatának Képviselő-testülete a határozat melléklete szerinti tartalommal pályázatot ír ki a nem közművel összegyűjtött háztartási szennyvíz begyűjtésére.

3. A Képviselő-testület felhatalmazza a polgármestert, hogy a Kunpeszér község 70 kilométeres körzetében működő, e tevékenység végzésére jogosult három szolgáltató számára küldje meg a pályázati kiírást.

Felelős: Polgármester

Határidő: 2014. szeptember 15. a szerződés aláírására
III.Napirendi pont tárgyalása

FKDM Többcélú kistérségi Társulás beszámolója a 2013. évi tevékenységről

      Előadó: polgármester

(Írásos előterjesztés a jkv. 4. melléklete)

Németh László polgármester ismerteti az írásos előterjesztésben foglaltakat, amennyiben kérdés nincs, kéri az FKDM Többcélú kistérségi Társulás 2013. évi tevékenységről szóló beszámolójának elfogadását.

A Képviselő-testület 3 igen szavazattal az alábbi határozatot hozta:

Kunpeszér Község Önkormányzat Képviselő-testületének
76/2014.(VII.15.) határozata
FKDM Többcélú kistérségi Társulás beszámolója a 2013. évi tevékenységről
Határozat

1. Kunpeszér Község Önkormányzatának Képviselő-testülete a FKDM Többcélú kistérségi Társulás 2013. évi tevékenységről szóló beszámolóját megismerte, azt elfogadja.
Felelős: képviselő-testület
Határidő: azonnal
IV.Napirendi pont tárgyalása

Falunapi teendők megbeszélése

Előadó:polgármester
Németh László polgármester elmondja, hogy a falunapon mindkét tatárszentgyörgyi tánccsoport vállalta a fellépést. A meghívó készen van, körbe adja. 

V.Napirendi pont tárgyalása

Egyéb ügyek

Előadó:polgármester
Németh László polgármester elmondja, hogy:
· a testvérvárosi rendezvények támogatására benyújtott pályázatról még nincs döntés
· Szobodek Szilvia bejelentette, hogy 2015. január 01-től az eredeti 2011. 05.23-án kelt szerződés szerinti területet (azaz 4.032 m2-et) kívánja csak bérelni a 314-es hrsz-ú gyepből

· Huszák Józsefné bejelentette, hogy 2014. augusztus 01-től felmondja a 314-es hrsz-ú ingatlan egy részére kötött bérleti szerződést

· Kálózi Sándor bérbe kívánja venni Huszák Józsefné által augusztus 01-től tovább már nem bérelt 3000 m2-t. Javasolja terület bérbeadását Kálózi Sándornak, a 2009. február 11-én kelt bérleti szerződés ennek megfelelő módosítását.

A Képviselő-testület 3 igen szavazattal az alábbi határozatot hozta:

Kunpeszér Község Önkormányzat Képviselő-testületének
77/2014.(VII.15.) határozata
Kálózi Sándor bérleti szerződésének módosítása

Határozat
1. Kunpeszér Község Önkormányzatának Képviselő-testülete  úgy dönt, hogy Kálózi Sándorral kötött,  2009. február 11-én kelt bérleti szerződést módosítja azzal, hogy a 314-es hrsz-ú ingatlanból további 3.000 m2-et ad bérbe a bérlőnek.

2.Megbízza a polgármestert a terület pontos kijelölésére, a bérleti szerződés módosításának aláírására.

Felelős: polgármester
Határidő: 2014.augusztus 01.
· a nyári diákmunkára 1 főt kaptunk a munkaügyi központtól, de pótigényt nyújtottunk be
Mivel az ülésnek több napirendje, kérdés és hozzászólás nem volt, a polgármester azt 9 órakor bezárta.

Km.f.

 


Németh László                            

       Boskóné Dr. Tabányi Annamária


polgármester                                  

        
       aljegyző
